text: Gilli Rólantsson farin til norska Brann
text: #000000
text: Nú er næsta stigi á leiðini hjá Gilla sum yrkisleikari komin, hann hevur júst skift til norska felagið Brann. Brann liggur í verandi løtu nummar trý í Tippeligaen, sum er besta norska deildin.
text: #000004
text: Í seinastuni hava annars gingið nógvar leysasøgur um 24 ára gamla Gilla, har hann eitt skifti var ávegis svenskan toppfótbólt, men nú er endaliga greitt at tað verður í norskum toppfótbólti í staðin. Við hesum skiftir hann Aalborg út við Bergen. Brann fluttu upp í Tippeligaen til hetta kappingarárið eftir einum árið í næstbestu deildini, OBOS-ligaen.
text: #000005
text: Gilli hevur leikt í teimum trimum fyrstu dystunum hjá AaB, men er síðan vístur á bonkin eftir at Jakob Ahlmann gjørdist skaðafríur aftur.
text: #000006
text: Gilli segði millum annað við AaB heimasíðuna eftir skifti bleiv alment, at hann hevur havt eina læruríka tíð í Aalborg í einum góðum felagið. Hann ivaðist ikki tá fyrispurningurin frá Brann kom, serliga við útlitinum um fasta spælitíð í Bergen-felagnum.
text: #000009
text: Vit ynskja Gilla Rólantssyni Sørensen alt tað besta í Brann. Brann leikar næsta dystin í móti júst Rosenborg á heimavølli í Bergen, hetta verður sunnudagin 21. august. Millum leikararnar í Brann kunnu vit millum annað nevna Daniel Braathen, sum millum annað er kendur úr Premier League og Superligaen har hann ávikavist umboðaði Bolton og FCK.
text: #000010